เรื่องร้องเรียน (ถนน,สะพาน,เสียงรบกวน,คลอง) วันที่ 2023-01-24 02:24:00 — แขวงคลองเตย เขตคลองเตย จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660002969
ขอให้แก้ไขปัญหาเสียงดังรบกวนจากการก่อสร้างซ่อมแซมภายในเรือ บริเวณ ซอยภูมิจิตร ถนนพระราม 4 แขวงพระโขนง เขตคลองเตย กรุงเทพมหานคร จุดสังเกต เข้าไปภายในซอยภูมิจิตรจนสุดซอย จะมีคลองและสะพานข้ามคลองเล็กๆ ถัดไปจากสุดปลายสะพานจะมีพื้นที่ว่าง บริเวณพื้นที่ดังกล่าวจะมีการประกอบธุรกิจ เป็นธุรกิจบรรทุกทรายและหินส่งไปยังที่ต่างๆ โดยจะมีเรือขนาดใหญ่ลักษณะคล้ายเรือคาร์โก้ (ตามผู้ร้องแจ้ง) เป็นเรือขนส่งทรายและหินดังกล่าว ซึ่งเรือขนส่งจะอยู่ตรงกับหน้าคอนโดพักอาศัยของผู้ร้อง ผู้ร้องแจ้งว่า เรือดังกล่าวจะมีการก่อสร้างซ่อมแซมภายในเรือ ตลอดทั้งวันผู้ร้องจะได้รับความเดือดร้อนรำคาญจากการก่อสร้าง โดยเฉพาะเสียงดังจากการตอกค้อน โดยมีการก่อสร้างซ่อมแซมตลอดทั้งวัน เป็นประจำทุกวันมาเป็นระยะเวลาประมาณ 3 สัปดาห์แล้ว ผู้ร้องทราบเบื้องต้นว่ากฎหมายของประเทศไทยจะไม่อนุญาตให้มีการก่อสร้างส่งเสียงดังในวันหยุด แต่การก่อสร้างซ่อมแซมนั้น มีการดำเนินการทุกวันไม่มีการยกเว้นวันหยุดแต่อย่างใด โดยล่าสุดวันที่ 22 มกราคม 2566 เป็นวันอาทิตย์ซึ่งเป็นวันหยุด ผู้ร้องยังได้รับความเดือดร้อนจากเสียงก่อสร้างซ่อมแซมภายในเรือ ส่งผลให้ผู้ร้องไม่ได้พักผ่อนและได้รับความเดือดร้อนรำคาญเป็นอย่างมาก จึงประสงค์ให้หน่วยงานที่เกี่ยวข้องแก้ไขปัญหาเสียงดังรบกวนจากการก่อสร้างซ่อมแซมภายในเรือ และประสงค์ให้เคลื่อนย้ายเรือไปซ่อมแซมที่อื่น อาทิ อู่ซ่อมเรือ เพื่อบรรเทาความเดือดร้อนให้แก่ผู้ร้องและประชาชนที่พักอาศัยบริเวณพื้นที่ดังกล่าวต่อไป เบื้องต้นผู้ร้องติดต่อไปยัง กรุงเทพมหานคร หมายเลขสายด่วน 1555 แต่ไม่มีเจ้าหน้าที่รับสาย (เพียงกล่าวอ้างถึง)
 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรูณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata